paragraph_text: Iako isprva nezainteresiran za glumu, nakon povratka iz rata sudjeluje u broadwayskoj predstavi A Sound of Hunting gdje ga primjećuju hollywoodski agenti. 1946. glumi u svom prvom filmu Ubojice. Visoki i markantni Lancaster postiže uspjeh te idućih godina glumi u nizu filmova raznih žanrova, posebno u dramama, trilerima, ratnim i avanturističkim filmovima.